|  |  |
| --- | --- |
| **Leverancetitel** | Fælles retningslinjer for adgang og udveksling af forsyningsdata |
| **Leverancenummer**  | 5 |
| **Tovholder (ansvarlig aktør)** | KDS |
| **Ansvarligt arbejdsspor** | Arbejdsspor vedr. dataøkosystem og sektorkobling |
| **FFD-målsætning(er)** | 2 |
| **Afsluttes** | Q2 2025 |
| **Godkender** | FFD |

#### Beskrivelse

Fælles retningslinjer for adgang og udveksling af forsyningsdata skal sikre, at datakilder fra forskellige forsyningsområder nemt kan tilgås og integreres. Formålet er at lette landsdækkende serviceudbud for serviceudbydere og muliggøre anvendernes integration af forskellige datakilder. Derudover skal der udvikles en styringsmodel for implementering af disse retningslinjer, og erfaringer skal opsamles til brug for fremtidige reguleringstiltag.

Leverancen foregår i tæt samspil med DUG’ernes leverancer og baseres på eksisterende retningslinjer, branchestandarder og reguleringer på både nationalt og internationalt niveau (EU), som vil blive afdækket i koordination med DUG’erne. Leverancen vil således tage udgangspunkt i bedste praksis for design, implementering og vedligeholdelse af standarder, der faciliterer udveksling af forbrugsdata på en effektiv og sikker måde. På baggrund heraf udarbejdes anbefalinger til fælles specifikationer og standarder for dataadgang og -deling, der kan anvendes på tværs af forsyningssektoren. Derudover vil der blive udviklet en styringsmodel for implementeringen af disse retningslinjer, herunder en fleksibel model, der kan tilpasses ændringer og sikre korrekt implementering på tværs af sektoren.

Udviklingen af anbefalinger for fælles specifikationer og standarder for dataadgang og -deling er en fælles opgave for FDP-parterne, der involverer samarbejde mellem TAU og DUG’er, med bidrag fra alle relevante interessenter.

#### Opgaver

* Afdækning af tværgående behov og udfordringer vedrørende dataadgang/datadeling
* [Input for DUG-] afdækning af nuværende praksis med dataadgang/datadeling.
* Udarbejdelse af anbefalinger for fælles specifikationer og standarder, som kan anvendes på tværs af forsyningssektoren
* Anbefalinger til implementering, herunder dynamisk styringsmodel

#### Afhængigheder

Leverancen skal afstemmes med EU-arbejdsspor for at sikre sammenhæng til relevante EU-standarder samt anden regulering, der kunne have betydning for leverancen. Der er desuden tæt sammenhæng med leverancen for rammer for dataøkosystem (L1) samt metadata (L3).